सेंसेक्स 64 अंक बढ़कर 59,632 पर बंद, निफ्टी 5 अंक चढ़ा
BSE NSE Sensex Today, Stock Market Latest Updates;  भारतीय शेयर बाजार में हफ्ते के चौथे कारोबारी दिन यानी गुरुवार (20 अप्रैल) को तेजी देखने को मिल रही है। सेंसेक्स 12 अंकों की तेजी के साथ 59,580 के पार कारोबार
भारतीय शेयर बाजार में हफ्ते के चौथे कारोबारी दिन यानी गुरुवार (20 अप्रैल) को तेजी देखने को मिली। सेंसेक्स 64 अंकों की तेजी के साथ 59,632 पर बंद हुआ। वहीं निफ्टी में 5 अंकों की तेजी रही, यह 17,624 के स्तर पर बंद हुआ। सेंसेक्स के 30 में से 18 शेयरों में तेजी और 12 शेयरों में गिरावट देखने को मिली।
अडाणी ग्रुप के 10 शेयरों में से 6 में तेजी
आज अडाणी ग्रुप के 10 शेयरों में से 6 में तेजी देखने को मिली। अडाणी एंटरप्राइजेज, ट्रांसमिशन, टोटल गैस और ACC के शेयरों में गिरावट देखने को मिली। अडाणी पोर्ट्स, विल्मर, पावर, ग्रीन, NDTV और अंबुजा सीमेंट में तेजी रही।
निफ्टी-50 के 26 शेयरों में तेजी देखने को मिली
NTPC, अडाणी पोर्ट्स, एशियन पेंट्स, बजाज ऑटो, टाटा मोटर्स, भारती एयरटेल, HDFC लाइफ और टेक महिंद्रा समेत निफ्टी-50 के 26 शेयरों में तेजी देखने को मिली। वहीं डिविस लैब, हिंदुस्तान यूनिलीवर, डॉ रेड्‌डी, आयशर मोटर्स, हिंडाल्को, ब्रिटानिया, JSW स्टील, नेस्ले इंडिया, सिप्ला और सन फार्मा समेत 23 शेयरों में गिरावट रही। एक शेयर में कोई बदलाव नहीं हुआ।
NSE के 11 सेक्टोरल इंडेक्स में से 6 में गिरावट
NSE के 11 सेक्टोरल इंडेक्स में से 6 में गिरावट और 5 में तेजी देखने को मिली। बैंक, ऑटो, फाइनेंशियल सर्विसेज, मीडिया और प्राइवेट बैंक सेक्टर में मामूली तेजी रही। वहीं PSU बैंक, रियल्टी, FMCG, मेटल, IT और फार्मा सेक्टर में गिरावट देखने को मिली।
एक दिन पहले गिरकर बंद हुआ था बाजार
एक दिन पहले यानी बुधवार (19 अप्रैल) को शेयर बाजार में गिरावट देखने को मिली थी। सेंसेक्स 159 अंक की गिरावट के साथ 59,567 के स्तर पर बंद हुआ था। वहीं निफ्टी भी 41 अंक गिरकर 17,618 के स्तर पर बंद हुआ था।